Babis Stefanidis

Charalambos «Babis» Stefanidis (gresk: Χαράλαμπος "Μπάμπης" Στεφανίδης; født 8. mars 1981 i Skellefteå) er en svensk tidligere fotballspiller og nåværende fotballtrener. Stefanidis er nå trener for den svenske fotballklubben Olympiacos Stockholm FC.

 Klubbkarriere 
Stefanidis, som er født i Skellefteå, startet karrieren i IF Brommapojkarna, etterfulgt av den greske klubben Iraklis Thessaloniki. I Sverige spilte han første seriekamp som profesjonell for Djurgården i 2001, og vant Allsvenskan med klubben i 2002 og 2003. I 2004 gikk Stefanidis til danske Brøndby IF, og laget vant i 2005 Superligaen. Samme år vendte han tilbake til Sverige, hvor han spilte for Helsingborgs IF.

Den 23. juli 2007 ble det klart at Stefanidis hadde signert en kontrakt med Helsingborgs rivaler Malmö FF, en kontrakt som skulle starte å løpe 1. januar 2008. Den 2. august samme år var det imidlertid klart at overgangen mellom rivalene ble fremskyndet,«Stefanidis klar för Malmö FF», av Mattias Lindberg, 2. august 2007. Besøkt 10. januar 2014 «Babis Stefanidis spelklar för Malmö FF», fra Malmö FFs hjemmeside, 2. august 2008. Arkivert side fra 25. desember 2010, besøkt 10. januar 2014  med en klausul om at spilleren ikke ville bli brukt i nærmeste lokaloppgjør mellom klubbene.«Babis klar för MFF efter derbyt», av Jan Gustafson, sydsvenskan.se, 6. august 2007. Besøkt 10. januar 2014  Årsaken til at overgangen ble framskyndet, skal ha vært ubehageligheter fra enkelte av Helsingborgs supportere, samt anonyme trusler. De forutgående 42 årene hadde ingen spiller gått direkte fra Helsingborg til Malmö FF.

Under en trening med Malmö FFs U-21-lag, ble Stefandis skadet med brudd i beinet, og han var ute nesten hele 2008-sesongen. Etter skaden kom ikke Stefandis tilbake til A-lagsspill, og han ble i 2009 lånt ut til Landskrona BoIS.«Babis: 'Kände att jag inte ingick i truppen'», av Henrik Danielsson, expressen.se, 27. juli 2009. Besøkt 10. januar 2014 

Stefandis ble 11. desember 2009 klar for IF Brommapojkarna,«Stefanidis klar för BP», svt.se, 11. desember 2009. Besøkt 10. januar 2014  som for første gang hadde overlevd en sesong i Allsvenskan.

Stefandis gikk til Akropolis IF i 2012,«KLART: Babis Stefanidis har skrivit på för Akropolis IF», av Jakob Celik, fotbolltransfers.com, 29. februar 2012. Besøkt 10. januar 2014  hvor han ble fram til han la opp for å satse som fotballtrener.«Babis Stefanidis slutar - blir tränare i Olympiacos FC», fotbolltransfers.com, 4. mars 2012. Besøkt 10. januar 2014 

 Landslagskarriere 
Stefanidis har spilte en rekke kamper for det svenske laget på aldersbestemt nivå,«Herr: Ung trupp till Hongkongturnering», fra SvFFs hjemmeside, 19. januar 2004. Besøkt 10. januar 2014  men greide imidlertid ikke å komme seg inn på A-landslaget.

 Trenerkarriere 
Stefanidis har siden 2013 vært trener for den svenske fotballklubben Olympiacos Stockholm FC.

 Meritter 
 Djurgården 
 Allsvenskan: 2002, 2003
 Svenska Cupen: 2002
 Brøndby IF 
 Superligaen: 2004/05
 Landspokalturneringen: 2005
 Helsingborgs IF 
 Svenska Cupen: 2006

 Referanser 

 Eksterne lenker 


Kategori:Svenske fotballspillere
Kategori:Fotballspillere for Djurgårdens IF
Kategori:Fotballspillere for Brøndby IF
Kategori:Fotballspillere for Helsingborgs IF
Kategori:Fotballspillere for Landskrona BoIS
Kategori:Fotballspillere for Malmö FF
Kategori:Fotballspillere for Iraklis FC
Kategori:Fotballspillere for IF Brommapojkarna
Kategori:Fødsler i 1981